CELEX: 31988R2281
Language: el
Date: 1988-07-25 00:00:00
Title: Κανονισμός (ΕΟΚ) αριθ. 2281/88 της Επιτροπής της 25ης Ιουλίου 1988 για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή

Avis juridique important

|

31988R2281

Κανονισμός (ΕΟΚ) αριθ. 2281/88 της Επιτροπής της 25ης Ιουλίου 1988 για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή  

Επίσημη Εφημερίδα αριθ. L 200 της 26/07/1988 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 2281/88 ΤΗΣ ΕΠΙΤΡΟΠΗΣ  της 25ης Ιουλίου 1988  για την τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς τελειοποίησης προς επανεξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς τελειοποίησης προς επανεξαγωγή (1), και ιδίως το άρθρο 31,  Εκτιμώντας:  ότι, ο κανονισμός (ΕΟΚ) αριθ. 3677/86 του Συμβουλίου (2), όπως τροποποιήθηκε πρόσφατα από τον κανονισμό (ΕΟΚ) αριθ. 1754/88 (3), καθόρισε ορισμένες διατάξεις εφαρμογής του κανονισμού (ΕΟΚ) αριθ. 1999/85·  ότι η εξαίρεση του καθεστώτος τελειοποίησης προς επανεξαγωγή και των συνήθων εργασιών για τα γαλακτοκομικά προϊόντα που προβλέπεται από τον κανονισμό (ΕΟΚ) αριθ. 866/84 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 886/88 (5), ανεστάλη από τον κανονισμό (ΕΟΚ) αριθ. 2236/88 του Συμβουλίου (6) μέχρι το τέλος της περιόδου 1988/89·  ότι, λαμβανομένης υπόψη της κατάστασης της αγοράς για τα εν λόγω γαλακτοκομικά προϊόντα, πρέπει να περιοριστεί η διάρκεια ισχύος της άδειας τελειοποίησης προς επανεξαγωγή· ότι είναι επίσης σκόπιμο να προβλεφθεί η ανώτατη προθεσμία που δεν θα είναι δυνατόν να παραταθεί, μέσα στην οποία τα παράγωγα προϊόντα πρέπει να έχουν λάβει έναν από τους επιτρεπόμενους προορισμούς·  ότι, πρέπει να επεκταθεί η ανταλλαγή πληροφοριών σε όλες τις άδειες που εγκρίνονται για τα γαλακτοκομικά προϊόντα έστω και αν η αξία τους δεν υπερβαίνει τις 100 000 ECU·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Οικονομικής Επιτροπής Τελωνειακών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3677/86 τροποποιείται ως εξής:  1. Το παρόν άρθρο 15 γίνεται άρθρο 15 παράγραφος 1 και προστίθεται η επόμενη παράγραφος 2:  «2. Κατά παρέκκλιση από την παράγραφο 1, η διάρκεια ισχύος της άδειας που προβλέπει την εφαρμογή του καθεστώτος για τα προϊόντα που αναφέρονται στο άρθρο 28 παράγραφος 1 δεύτερο εδάφιο δεν μπορεί να υπερβαίνει τους τρεις μήνες.»  2. Στο άρθρο 28 παράγραφος 1, προστίθεται το ακόλουθο εδάφιο:  «Ωστόσο, για τα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68 του Συμβουλίου (*) που προορίζονται για την παρασκευή των προϊόντων που αναφέρονται στο εν λόγω άρθρο ή των εμπορευμάτων που αναφέρονται στο παράρτημα του εν λόγω κανονισμού, η προθεσμία επανεξαγωγής δεν μπορεί να υπερβαίνει τους τέσσερις μήνες.  (*) ΕΕ αριθ. L 148 της 28. 6. 1968, σ. 13.»  3. Στο άρθρο 70 παράγραφος 3 στοιχείο α) προστίθεται το ακόλουθο εδάφιο:  «Ωστόσο, για τα προϊόντα που αναφέρονται στο άρθρο 28 παράγραφος 1 δεύτερο εδάφιο, οι πληροφορίες που πρέπει να κοινοποιούνται αφορούν κάθε έγκριση που παρέχεται, ανεξάρτητα από την αξία των εν λόγω προϊόντων και ανεξάρτητα από τον κωδικό που χρησιμοποιήθηκε για την αναγνώριση των οικονομικών συνθηκών.»  Άρθρο 2  Ο παρών κανονισμός αρχίζει να ισχύει στις 26 Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 188 της 20. 7. 1985, σ. 1.  (2) ΕΕ αριθ. L 351 της 12. 12. 1986, σ. 1.  (3) ΕΕ αριθ. L 156 της 23. 6. 1988, σ. 1.  (4) ΕΕ αριθ. L 90 της 1. 4. 1984, σ. 27.  (5) ΕΕ αριθ. L 88 της 1. 4. 1988, σ. 5.  (6) ΕΕ αριθ. L 197 της 26. 7. 1988.